laion/Wikipedia-Exotic huggingface dataset:
Eisch

Eisch (letseburgi keeles Äisch) on jõgi Belgias ja Luksemburgis, Alzette'i lisajõgi. Jõe pikkus on 49 km, valgla pindala 172 km². Jõgi saab alguse Luksemburgis Käerjengi vallas Clemency küla põhjaosas Schockis, kus voolavad kokku ojad Millebaach, mida ülemjooksul nimetatakse Falterbaach, Këscheli oja, Wëlleschbaach ning Belgiast Messancy vallast Sélange'ist alguse saav oja. Sélange'ist (geograafilised koordinaadid 49°36'0" N, 5°50'30" E) 355 m kõrgusel merepinnast alguse saav oja voolab 1800 m Belgia territooriumil ning saab Belgia ja Luksemburgi piiril kokku Millebaachiga. Sellest kohast alates kannab ta ametlikult Eischi nime. Ta voolab Luksemburgi ja Belgia piirijõena ning suundub seejärel Luksemburgi territooriumile. Mõnesaja meetri kaugusel piirist ning saab Steinforti valla Grassi küla kohal esimese vasakpoolse lisajõe Grendelbaachi (Grendel). Garniche'i vallas Kahleri külas suubub Eichi jõkke esimene parempoolne lisajõgi Eiselbaach. Seejärel voolab jõgi Steinforti valda. Hagenit läbides võtab ta vasakult vastu Koolerbachi (Autelbas' oja). Steinfortis saab ta uuesti piirijõeks. Piirijõena võtab ta Clairefontaine'i kohal vasakult vastu Durbachi. Pöördudes taas Luksemburgi territooriumile, voolab ta läbi Eischeni küla ning võtab seejärel vasakult vastu Bechi oja ja Millebaach. Hobscheidi lähedal Kempemillenis suubub Eischi jõkke vasakult Haardebaach. Hobscheidist jõuab jõgi Septfontainesi. Septfontainesi ja Roodt-sur-Eischi vahel suubub Eischi vasakult Leesbech, Ansembourgi lossi juures vasakult Hoolerbaach ning Hollenfelsi lähedal Kalbaach. Edasi voolab jõgi kirdesse ning suubub Merschis kohas geograafiliste koordinaatidega 49°44'57" N, 6°06'31" E vasakult Alzette'i. Jõe langus on 160 m. Jõgi läbib Luksemburgis Käerjengi, Garnichi, Steinforti, Hobscheidi, Koerichi, Septfontainesi, Tuntange'i ja Merschi valda. Eischi jõe orgu tuntakse Luksemburgis Seitsme lossi oru nime all.
Brunehaut

Brunehaut on prantsuskeelne vald Belgias Valloonia piirkonnas Hainaut' provintsis. Brunehaut jaguneb järgmisteks osavaldadeks, asulateks ja piirkondadeks: Bléharies Hollain Lesdain Howardries Rongy Pierre Brunehaut (megaliit) Magistraadihoone  Prantsusmaa – Sallenelles  Prantsusmaa – Amfreville  Prantsusmaa – Aubigny-en-Artois Wettelijke Bevolking per gemeente op 1 januari 2018, vaadatud 9.03.2019.  Brunehaut – pildid, videod ja helifailid Wikimedia Commonsis Koduleht (prantsuse keeles)
Celles

Celles on kohanimi. Celles – asula ja vald Belgias Hainaut' provintsis Celles – asula Belgias Namuri provintsis Celles – asula Belgias Liège'i provintsis Celles – vald Prantsusmaal Ariège'i departemangus Celles – vald Prantsusmaal Hérault' departemangus
Taani vapp

Taani vapil on kujutatud kolme sinist sammuvat lõvi ümbritsetud südametega (tegelikult vesiroosi lehtedega). Traditsiooni järgi andis Taani kuningas Tallinna linnale ja Eestimaa rüütelkonnale õiguse kasutada Taani vappi, millest kujunes välja Eesti vapp. Taani lipp Royaume de Danemark, heraldique-europeenne.org Taani vapp andmebaasis Flags of the World (inglise keeles)
Celles (Hainaut)

Celles on prantsuskeelne vald Belgias Valloonia piirkonnas Hainaut' provintsis. Celles jaguneb järgmisteks osavaldadeks, asulateks ja piirkondadeks: Velaines Celles Escanaffles Molenbaix Wettelijke Bevolking per gemeente op 1 januari 2018, vaadatud 9.03.2019.  Celles (Hainaut) – pildid, videod ja helifailid Wikimedia Commonsis Koduleht (prantsuse keeles)
Kultuurimälestiste riiklik register

Kultuurimälestiste riiklik register on muinsuskaitseseaduse alusel kultuurimälestiseks tunnistatud asjade riiklik register Eestis. Registri asutas Eesti valitsus muinsuskaitseseaduse alusel 14. oktoobril 1994, selle pidamine on sama seaduse kohaselt Muinsuskaitseameti üks põhiülesandeid (§ 7). Registri pidamist sätestab kultuurimälestiste riikliku registri pidamise põhimäärus. Registris on kõik Eestis riikliku kaitse all olevad kultuurimälestised. Andmebaasist saab teha päringuid mälestise asukoha aadressi või katastriüksuse tunnuse, samuti mälestise registreerimisnumbri, nime ja liigi järgi. 2012. aasta suvel valmis registri mobiilirakendus. Kategooria:Eesti kultuurimälestised Muinsuskaitseseadus Kultuurimälestiste riikliku registri pidamise põhimäärus http://www.muinas.ee/register "Kultuurimälestiste riiklik register sai m-rakenduse" Postimees, 22.07.2012. Kultuurimälestiste riiklik register Kultuurimälestiste riikliku registri metaandmed RIHAs Andrea Vianello: "Website Review: National Register of Cultural Monuments (of Estonia)" CSA Newsletter, 2014
Comines-Warneton

Comines-Warneton (hollandi keeles Komen-Waasten) on vald Belgias Valloonia piirkonnas Hainaut' provintsis Tournai-Mouscroni ringkonnas. Eksklaavina Flandria piirkonnas Lääne-Flandria provintsis asuv vald moodustati 1977. Warneton sai linnaõigused 1825. Läbi valla voolab Leie jõgi. Valla pindala on 61,09 km². Vallas elas 1. jaanuari 2011 seisuga 17 806 inimest, mis teeb rahvastiku keskmiseks tiheduseks 292 in/km². Comines-Warneton on kakskeelne vald. Valloonia on prantsuskeelne piirkond, aga Comines-Warnetonis on inimestel õigus vallavalitsusega suhelda ka hollandi keeles ja selles keeles antakse õpetust ka mõnes koolis. Comines-Warneton jaguneb järgmisteks osavaldadeks, asulateks ja piirkondadeks: Sel ajal, mil Madalmaad kuulusid Hispaaniale, kuulus Comines-Warnetoni ala Flandria krahvkonda. Aacheni rahuga jagati see 1668 mööda Leie jõge kaheks: jõest põhja poole jääv ala jäi Hispaaniale, lõuna poole jääv ala läks Prantsusmaale. 1678 sõlmitud Nijmegeni rahuga läks ka põhjapoolne osa Prantsusmaale, aga 1713 sai Hispaania selle Utrechti rahuga tagasi. 1815 andis Viini kongress selle maa-ala Madalmaadele ja alates 1830 kuulub see Belgiale. 1719 avati Comines's ketrusvabrik, mis töötas peaaegu kakssada aastat. Esimeses maailmasõjas rüüstas Saksa sõjavägi linna ja vedas ketrusvabriku sisustuse Saksamaale. Ten Brielen Le Bizet Leie jõgi Houthem  Suurbritannia – Hedge End  Prantsusmaa – Argenton-les-Vallées  Suurbritannia – Wolverton Wettelijke Bevolking per gemeente op 1 januari 2018, vaadatud 9.03.2019. Koduleht (prantsuse, hollandi ja inglise keeles) Local Economical Website (prantsuse keeles)
Jüri Rumm (film 1994)

"Jüri Rumm" on 1994. aastal valminud Eesti mängufilm. Filmi tegevus toimub 1880. aastate lõpus. Peategelane on romantiseeritud hobusevaras ja röövel Jüri Rumm. Hannes Kaljujärv – Jüri Rumm Merle Palmiste – Evelin Katariina Lauk – Mari Rein Oja – Hugo Marian Wolf – parun von Stock Kaljo Kiisk – vana tallimees Peeter Kard – mölder Mihkel Dan Põldroos – Günter Marko Matvere – Robert Tõnu Kark – politseimeister Väino Laes – krahv von Rellingshausen Klausjürgen Steinmann – krahv von Manteuffel Asko Sarkola – prohvet Järve Jaan Aarne Üksküla – krahv von Keyserling Filmis esineb tahtlikke anakronisme. Nii on tegelaste hulgas filmi tegevusajast aastakümneid varem elanud prohvet Järve Jaan ja krahv Peter von Manteuffel.
Wikitravel

Wikitravel on vikimudelil põhinev reisiinfo portaal, mille asutasid 2003. aastal Evan Prodromou ja Michele Ann Jenkins. 2006. aastal ostis kaubamärgi ja serverid firma Internet Brands, mis hiljem alustas ka reklaamimüüki veebilehel. Internet Brands palkas Wikitraveli asutajad jätkama Wikitraveli juhtimist konsensuspõhise projektina. Firma seletuse kohaselt oli pikaajaline plaan keskenduda Wikitravelis endiselt koostööpõhiste objektiivsete reisijuhtide koostamist, sõsarportaal World66 aga sisaldaks isiklikumaid arvustusi ja kogemusi.[viide?] Seepeale asutasid mitmed saksakeelsed kaastöölised sõltumatu haruprojekti, mis jõudis internetti 10. detsembril 2006. aastal nime all Wikivoyage. Ka saksakeelne Wikitravel jäi siiski püsima.[viide?] 2007. aastal pälvis Wikitravel Webby auhinna parima reisiveebi kategoorias. Samal aastal lõid Prodromou ja Jenkins kirjastuse Wikitravel Press, mis avaldab portaali sisu põhjal koostatud reisijuhte. Esimesed trükitud reisijuhid jõudsid müüki 1. veebruaril 2008.[viide?] 1. aprillil 2008 lisas Internet Brands Wikitravelile Google'i reklaamiteenuse AdWords, millest registreeritud kasutajad saavad loobuda.[viide?] 16. juunil 2008 nimetas ajakiri Time Wikitraveli üheks 2008. aasta 50 parimast veebilehest. 2012. aastal tegid portaali vabatahtlikud kaastöölised ettepaneku viia portaal Wikimedia Foundationi korraldatavate Wikimedia projektide hulka koos Wikitravelist kunagi hargnenud saksa- ja itaaliakeelse reisivikiga Wikivoyage. 6. septembril 2012 kiitis Wikimedia Foundationi nõukogu ettepaneku heaks. Internet Brands on vastu Wikitraveli liitumisele Wikimedia projektidega ning kaebas kaks Wikitraveli kaastöölist kohtusse, süüdistades neid kaubamärgi kasutusreeglite rikkumises, ebaausas konkurentsis ja vandenõus. Vastukäiguna kaebas Wikimedia Foundation kohtusse Internet Brandsi, et saada kohtult kinnitust kaastööliste õigusele luua uusi haruprojekte. Turnbull, Giles (12. aprill 2004). "The DIY travel guide". BBC News. Vaadatud 4. aprill 2011. O'Connell, Pamela LiCalzi (12. veebruar 2004). "Online Diary". The New York Times. Vaadatud 4. aprill 2011. Tedeschi, Bob (24. aprill 2006). "Everyone's an Editor as Wiki Fever Spreads to Shopping Sites". The New York Times. Vaadatud 4. aprill 2011. Coyle, Jake (30. mai 2007). "On the Net: Web Sites to Travel By". Fox News Channel. Associated Press. Vaadatud 4. aprill 2011. Doctorow, Cory (19. veebruar 2008). "Wikitravel to publish up-to-the-month print editions of its guides". Boing Boing. Vaadatud 4. aprill 2011. Hamilton, Anita (17. juuni 2008). "Wikitravel – 50 Best Websites 2008". Time. Originaali arhiivikoopia seisuga 26. august 2013. Vaadatud 4. aprill 2011. Lähemalt vaata: meta:Travel Guide The Case of Wikitravel and Wikivoyage Governance Across Borders, July 2012 Wikipedia parent to launch travel guide with Wikitravel rebels Noam Cohen. "Travel Site Built on Wiki Ethos Now Bedevils Its Owner". New York Times. "Wiki travel dustup tests open copyright licenses". Thomson Reuters News and Insight. 7. september 2012. Wikitravel (ingliskeelne) Wikitravel Press
Wiki Loves Monuments

Wiki Loves Monuments (WLM) on ülemaailmne kultuurimälestiste fotovõistlus. See toimub valdavalt septembris ja pilte korjatakse Wikimedia Commonsisse. Esimest korda korraldati võistlus 2010. aasta Hollandis. Järgmisel aastal laienes see Euroopa riikidesse (sh Eestisse) ning tunnistati ametlikult maailma suurimaks fotovõistluseks. 2012. aastal laienes see ülemaailmseks ning siis osales võistlusel umbes 15 tuhat fotograafi, mis on senine osavõturekord. 2013. aastal lisati umbes 370 tuhat foto, mis on seni suurim piltide arv. Eesti osavõistlus "Kultuurimälestised Vikipeediasse" toimus viis korda aastatel 2011–2015 ning seda korraldas Wikimedia Eesti. Selle eeskujul käivitati 2013. aastal ka fotovõistlus Wiki Loves Earth. 2011. aasta: Purila mõisa seinamaal. Foto: Tiigrr 2012. aasta: Puurmani mõisa tagantvaade. Foto: Rauno Kalda 2013. aasta: Vara Brigitta kirik. Foto: Janno Loide 2014. aasta: Vilivalla kalmistu. Foto: MinuHiiumaa 2015. aasta: Kallaste kalmistu. Foto: Kairi Kalmann 2. koht 2011. aastal: Purila mõisa seinamaal. Foto: Tiigrr 9. koht 2012. aastal: Narva Hermanni linnus. Foto: Eduard Zentšik 15. koht 2016. aastal: Panama kanali raudtee. Foto: Ivo Kruusamägi Vikipeedia:Kultuurimälestised Vikipeediasse Wiki Loves Earth Wiki Science Competition Rahvusvahelise võistluse koduleht
Rumes

Rumes on prantsuskeelne vald Belgias Valloonia piirkonnas Hainaut' provintsis. Rumes jaguneb järgmisteks osavaldadeks, asulateks ja piirkondadeks: Wettelijke Bevolking per gemeente op 1 januari 2018, vaadatud 9.03.2019.  Rumes – pildid, videod ja helifailid Wikimedia Commonsis Koduleht (prantsuse keeles)
Medības

Medības (tõlkes 'jaht') on Riias alates 2012. aastast ilmuv lätikeelne jahindusteemaline ajakiri. Ajakiri ilmub üks kord kuus. Linda Rumka:Klāt jauns žurnāls "Medības" la.lv, 2. august 2012
Pecq

Pecq on prantsuskeelne vald Belgias Valloonia piirkonnas Hainaut' provintsis. Schelde kallastel asuv Pecq jaguneb järgmisteks osavaldadeks, asulateks ja piirkondadeks: Magistraadihoone  Prantsusmaa – Manéglise Wettelijke Bevolking per gemeente op 1 januari 2018, vaadatud 9.03.2019.  Pecq – pildid, videod ja helifailid Wikimedia Commonsis Koduleht (prantsuse keeles)
Mont-de-l'Enclus

Mont-de-l'Enclus on prantsuskeelne vald Belgias Valloonia piirkonnas Hainaut' provintsis. Mont-de-l'Enclus jaguneb järgmisteks osavaldadeks, asulateks ja piirkondadeks: Amougies Orroir Anseroeul Mont-de-l'Enclus / Kluisberg Magistraadihoone Wettelijke Bevolking per gemeente op 1 januari 2018, vaadatud 9.03.2019.  Mont-de-l'Enclus – pildid, videod ja helifailid Wikimedia Commonsis Koduleht (prantsuse keeles)
Aberratsioonikonstant

Aberratsionikonstant on aastaaberratsiooni suurim väärtus. Aberratsioonikonstant kirjeldab tähe aastasel liikumisel taevaskeral moodustuva ellipsi mõõtmeid. Aberratsioonikonstandi määramine vaatluste põhjal on seotud süstemaatiliste raskustega. Rahvusvahelisel nõupidamisel astronoomiliste konstantide asjus Pariisis 1950 otsustati jätta aberratsioonikonstant välja vahetult vaatluste põhjal määratavate fundamentaalsete astronoomiakonstantide seast ning tuletada selle väärtust edaspidi Päikese parallaksist. Alates 1960. aastast hakati astronoomilist aberratsiooni radiolokatsiooniastronoomia arenguga arvutama tunduvalt täpsemalt planeetide radiolokatsiooni abil. Aberratsioonikonstandi väärtuse on otsustanud Rahvusvaheline Astronoomiaunioon (2000. aastaks): k = 20,49552″. Б. Н. Гиммельфарб «К объяснению аберрации звёзд в теории относительности» "БСЭ «Астрометрия»". Originaali arhiivikoopia seisuga 22. aprill 2013. Vaadatud 29. septembril 2012.
Piper Perabo

Piper Lisa Perabo (sündinud 31. oktoobril 1976 Dallases) on Ameerika Ühendriikide näitleja. Piper Perabo sündis Dallases ja kasvas üles Toms Riveris New Jersey osariigis. Tema ema Mary Charlotte Perabo (sündinud Ulland) on füsioterapeut ja isa George William Perabo luuleprofessor Ocean County College'is. Tema ema suguvõsa on pärit Norrast, isa oma Portugalist. Ta sai eesnime näitleja Piper Laurie järgi. Piperil on nooremad vennad Noah ja Adam. Ta lõpetas 1998. aastal kiitusega Ohio Ülikooli teatrikunsti alal. Perabo tuntumad rollid on olnud Violet Sanford (ehk "Jersey") filmis "Coyote Ugly" ("Kole Koiott, baaris ainult tüdrukud", 2000) ning CIA agent Annie Walker teleseriaalis "Covert Affairs" ("Varjatud mina", alates 2010). 2011. aastal oli ta viimase rolli eest Kuldgloobuse parima draamasarja naisnäitleja nominent televisioonikategoorias. Jonathan Curiel, Putting the right accent on a career / "Coyote Ugly's' Piper Perabo switches genres with "Slap Her ... She's French', The San Francisco Chronicle, 8. september 2002 "Hollywood actress returns to OHIO for guest lecture" Outlook, 11. jaanuar 2010 [arhiivitud]. "The 68th Annual Golden Globe Awards Nominations". Originaali arhiivikoopia seisuga 15. aprill 2012. Vaadatud 11. oktoobril 2012. IMDb link puudub Piper Perabo andmekogus IMDb (inglise)
Konstantin Rosée

Friedrich Konstantin von Rosée (Venemaal tuntud kui Konstantin Maksimovitš Roze, vene keeles Константин Максимович Розе) (16. november (ukj 27. november) 1798 Sõõrike mõis – 6. märts 1868 Tartu) oli baltisaksa päritolu Venemaa keisririigi sõjaväelane. Kindralmajor. Konstantin Rosée sündis Sõõrike rentniku ja Tahu mõisniku porutšik Magnus Wilhelm Rosée ja tema abikaasa Marie von Stackelbergi (1770–1843) pojana. Astus Venemaa sõjaväeteenistusse ja ülendati 1819. aastal ohvitseriks: temast sai kaardiväe jäägripolgu praporštšik. 1833. aastal anti talle kaardiväepolkovniku auaste. Tema sõjaväeline karjäär tipnes kindralmajori aukraadiga, mille ta sai 1843. aastal. 1847. aastal anti talle Püha Georgi IV klassi orden. 1853. aastal pantis ta Friedrich von Hoyningen-Huene käest kolmeks aastaks Vorbuse mõisa. Pärast pandilepingu lõppemist müüsid Hoyningen-Huene pärijad selle talle päriseks. 1868. aastal kinnistati see tema tütarde nimele. Ta abiellus 2. oktoobril 1827 Viljandis oma lelletütre Kitty von Stackelbergiga (1798−?), kes oli Adavere mõisniku Bernhard Caspar von Stackelbergi (1768–1845) ja tema abikaasa Helene Luise von Vietinghoffi (1772–1800) tütar. Abielust sündisid: Julia (1833–1904), oli abielus Pornuse mõisniku Hugo von zur Mühleniga (suri 1869) Elisabeth (1840–1910) Püha Anna ordeni III klass (1832) Püha Vladimiri ordeni IV klass (1837) Püha Stanislavi ordeni II klass koos keisrikrooniga Püha Georgi ordeni IV klass (1. jaanuar 1847) Rosée Vorbuse mõis Genealogisches Handbuch der estländischen Ritterschaft. Bd. I. Görlitz, 1930, lk 304. Erik Amburgeri andmebaas. Nr 76080 [1]. Stryk, Leonhard von. Beiträge zur Geschichte der Rittergüter Livlands. Erster Teil. Der estnische District. Dorpat: Druck von C. Mattiesen, 1877. Lk 53. Erik Amburgeri andmebaas. Nr 76080 [2]. Списокъ генераламъ по старшинству. С. Петербург: Воен. тип., 1844. Lk 388.
Ilmaütlev kääne

Ilmaütlev kääne ehk abessiiv (lühend ABE, ABESS) ehk karitiiv ehk privatiiv (lühend PRIV) on kääne, mis väljendab käändsõna referendi puudumist. Eesti keeles on ilmaütleva käände lõpp -ta. Ilmaütlevas käändes sõnale lisatakse eriti kõnekeeles eessõna ilma. Omadussõnaline täiend käändes ei ühildu (jääb omastavasse käändesse: suurema kärata). Ka määruste rinnastamisel jäetakse ilmaütlevasse käändesse tavaliselt ainult viimane fraas (kisa ja kärata; võimalik ka kisata ja kärata). Ilmaütlev kääne on ka ma-tegevusnimel (-mata). Ersa keeles on ilmaütleva käände lõpp -втомо. Inari saami keeles on abessiivi lõpp -táá. Tegusõnadel on abessiivse tähendusega vorm lõpuga -hánnáá, -hinnáá või -hennáá. Koltasaami keeles on abessiivi lõpp -tää. Tegusõnadel on abessiivse tähendusega vorm lõpuga -ǩâni või -kani. Mokša keeles on ilmaütleva käände lõpp -фтома. Soome keeles on ilmaütleva käände lõpp vastavalt vokaalharmooniale -tta või -ttä (rahata 'rahata'). Käänet kasutatakse käändsõnadel vähe, selle asemel kasutatakse partitiivi koos eessõnaga ilman (ilman rahaa 'ilma rahata'). Mõnes murdes on abessiivi lõpp -ti. Selle lõpuga on moodustatud kirjakeele sõnad huoleti ja ääneti. Omadussõnaline täiend ühildub käändes. Ilmaütlev kääne on ka III infinitiivil (-matta, -mättä; laulamatta 'laulmata').
Karl V (täpsustus)

Karl V on olnud mitme valitseja nimi: Karl V Habsburg (24. veebruar 1500 – 21. september 1558) oli Saksa-Rooma keiser 1519–1556 Karl V oli Rootsi kuningas Karl V oli Gelderni hertsog Karel van Egmond Charles V (täpsustus) Karl I Karl II Karl III Karl IV (täpsustus) Karl VI (täpsustus) Karl VII
Andrzej Wajda

Andrzej Witold Wajda ['andžei v'aida] (6. märts 1926 Suwałki – 9. oktoober 2016 Varssavi) oli Poola filmilavastaja. Ta on tuntud eelkõige oma sõjafilmide triloogiaga, kuhu kuuluvad filmid "Põlvkond" ("Pokolenie", 1954), "Kanal" ("Kanał", 1956) ning "Tuhk ja teemant" ("Popiół i diament, "1958). Neli tema filmi on olnud parima võõrkeelse filmi Oscari nominendid: "Tõotatud maa" ("Ziemia Obiecana", 1975), "Wilko neiud" ("Panny z Wilka", 1979), "Raudmees" ("Człowiek z żelaza", 1981) ja "Katõn" ("Katyń", 2007). 2004 – Balti Täht 2006 – Vürst Jaroslav Targa V järgu orden 2008 – Maarjamaa Risti III klassi teenetemärk "President Ilves annab Varssavis režissöör Andrzej Wajdale üle Maarjamaa Risti teenetemärgi", Presidendi kantselei pressiteade, 31. juuli 2008 Ametlik koduleht IMDb link puudub Andrzej Wajda andmekogus IMDb (inglise)
Abhaasi ANSV

Abhaasi Autonoomne Nõukogude Sotsialistlik Vabariik (lühendnimi Abhaasi ANSV; vene keeles Абхазская Автономная Советская Социалистическая Республика; abhaasi keeles Аҧснытәи Автономтә Советтә Социалисттә Республика; gruusia keeles აფხაზეთის ავტონომიური საბჭოთა სოციალისტური რესპუბლიკა) oli Nõukogude Liidu autonoomne vabariik Gruusia NSV koosseisus. See moodustati veebruaris 1931 Sotsialistliku Nõukogude Vabariigi Abhaasia baasil. Abhaasi ANSV põhiseadus võeti vastu 2. augustil 1937. Kõrgeim seadusandlik organ oli Abhaasi NSV Ülemnõukogu, mis valiti 4 aastaks, koos Abhaasi ANSV Ülemnõukogu Presiidiumiga. Kõrgeim täitesaatev organ oli Abhaasi ANSV Ministrite Nõukogu. Abhaasi ANSV-l oli Rahvuste Nõukogus 11 saadikut. Aastal 1990 kuulutas Abhaasi ANSV end suveräänseks nõukogude sotsialistlikuks vabariigiks (Abhaasi NSV). Kui Gruusia veebruaris 1991 teatas NSV Liidust lahkulöömisest, siis Abhaasi NSV teatas soovist jääda liitu ning minna kavandatud Suveräänsete Riikide liitu. Abhaasia Artikkel Suures nõukogude entsüklopeedias (vene keeles)
Abhidharma

Abhidharma (sanskriti keeles अभिधर्म (abhidharma) 'seadmuste kohta, seadmuste üle'; paali keeles अभिधम्म (abhidhamma); hiina keeles 阿毗達磨 (阿毗达磨; āpídámó; jaapani keeles 阿毘達磨 (abidatsuma); vietnami keeles A-tì-đạt-ma; tiibeti keeles ཆོས་མངོན་པ (chos mngon pa); korea keeles 아비달마) on budismis õpetus seadmustest (põhimõistetest) ning neid selgitavad tekstid. Abhidharma õpetus kujunes 3.–2. sajandil eKr aagama suutrates kasutatud mõistete süstemaatilise kokkuvõttena. Abhidharma tekstid koondati budistliku kaanoni "Tripiṭaka" osaks nimega "Abhidharmapiṭaka". Tervikuna on säilinud ainult theravaada koolkonna paalikeelse "Tipiṭaka" osa "Abhidhammapiṭaka". Sarvastivaada koolkonna "Abhidharmapiṭaka" on säilinud tõlkena sanskriti keelest hiina ja tiibeti keelde. Hiljem loodi mitmeid mittekanoonilisi abhidharma tekste, nagu Vasubandhu Abhidharmakośa ja Asanga Abhidharmasamuccaya. Abhidharma hõlmab seadmuste loetelusid ehk maatrikaid, nende klassifikatsioone ja definitsioone. Abhidharma süsteemis jaotatakse kõik seadmused kahte ossa: kokkupandud ja kokkupandamatud seadmused. Esimesse kuuluvad kõik põhjuslikud seadmused, mis hoiavad käigus sansaarat. Kokkupandud seadmuste arv on eri süsteemides erinev. Sarvastivaada abhidharma kirjeldab 75 seadmust, joogatšaara 100, theravaada erinevad tekstid 170 või 202. Abhidharmas grupeeritakse seadmusi mitmel viisil. Tuntuim on jaotus viide kuhja, mida tõlgendatakse kui isiksuse koostisosasid. Kokkupandud seadmusi iseloomustab kolm tunnust: püsitus, kannatus ja isetus. Kokkupandamatu seadmus on nirvaana, mõnes süsteemis veel ka ilmaruum. Ida mõtteloo leksikon 2006:2. Linnart Mäll, Märt Läänemets, Teet Toome. Ida mõtteloo leksikon, Tartu 2006, lk 2.
Ellen DeGeneres

Ellen Lee DeGeneres (sündinud 26. jaanuaril 1958 Metairies Louisiana osariigis) on Ameerika Ühendriikide koomik, saatejuht ja näitleja. Ta juhtis aastatel 1994–1998 ning taas aastatel 2003–2022 jutusaadet "The Ellen DeGeneres Show", mille eest ta on võitnud mitu Emmyt. 2016 – USA Presidendi Vabadusmedal DeGeneres on alates 16. augustist 2008 abielus Portia de Rossiga. DeGeneres on taimetoitlane, kes kutsub ennast "suureks looma armastajaks". De Rossi on samuti taimetoitlane. IMDb link puudub Ellen DeGeneres andmekogus IMDb (inglise) The Ellen DeGeneres Show (ametlik koduleht)